Diari Oficial de la Generalitat Valenciana


Sumari del DOGV 8225, del 01-02-2018 (2018/324)

RESOLUCIÓ de 28 de desembre de 2017, de la Conselleria d'Educació, Investigació, Cultura i Esport, per la qual es modifica l'autorització del centre autoritzat d'ensenyaments artístics professionals de Música San José de Calasanz, de Castelló de la Plana.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8225

Data del DOGV
:   01-02-2018

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2018/324


Data del document
:   28-12-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 28 de desembre de 2017, de la Conselleria d'Educació, Investigació, Cultura i Esport, per la qual es modifica l'autorització del centre autoritzat d'ensenyaments artístics professionals de Música San José de Calasanz, de Castelló de la Plana. [2018/324]  
L'expedient ha sigut iniciat a instància del representant de la titularitat del centre autoritzat d'ensenyaments artístics professionals de Música San José de Calasanz, número de codi 47470018, de Castelló de la Plana, que sol·licita modificació de l'autorització, per ampliació de l'especialitat instrumental d'Arpa en els ensenyaments elementals i professionals i Guitarra elèctrica i Baix elèctric en els ensenyaments professionals.  
Vista la proposta favorable de la direcció territorial competent en matèria educativa, que inclou l'informe de la Unitat Tècnica de Construccions respecte a les instal·lacions, i el de la inspecció educativa, respecte a la titulació del professor per a impartir Arpa i desfavorable per a la titulacions de Guitarra elèctrica i Baix elèctric respecte al professorat.  
  
Vist que l'interessat en data 18 d'octubre de 2017, desistix de les especialitats de Guitarra elèctrica i Baix elèctric.  
La Direcció General de Centres i Personal Docent va emetre un informe favorable, el 6 de juny de 2017, sobre l'adequació de les instal·lacions proposades, quant a espais educatius, d'acord amb la normativa aplicable.  
Vist l'informe favorable de 7 de novembre de 2017, de la direcció general competent en l'ordenació dels ensenyaments de règim especial respecte al compliment de l'especialitat sol·licitada.  
Vista la Llei orgànica 8/1985, de 3 de juliol, reguladora del dret a l'educació; la Llei orgànica 2/2006, de 3 de maig, d'educació; el Reial decret 303/2010, de 15 de març, pel qual s'estableixen els requisits mínims dels centres que impartisquen ensenyaments artístics regulats en la Llei orgànica 2/2006, de 3 de maig, d'educació; el Decret 158/2007, de 21 de setembre, del Consell, pel qual s'estableix el currículum dels ensenyaments professionals de música i es regula l'accés a aquests ensenyaments; el Reial decret 321/1994, de 25 de febrer, sobre autoritzacions a centres docents privats per a impartir ensenyaments artístics, modificat pel Reial decret 131/2010, de 12 de febrer.  
  
Vista la proposta del director general de Centres i Personal Docent, de data 20 de desembre de 2017, i de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i del Decret 186/2017, de 18 de desembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i en virtut de la delegació establida en la Resolució de 26 d'octubre de 2016, resolc:  
  
  
Primer  
Modificar l'autorització del centre que a continuació s'indica en els termes que s'especifiquen:  
Codi: 68965053.  
Denominació genèrica: centre autoritzat d'ensenyaments artístics professionals de Música.  
Denominació específica del centre: San José de Calasanz.  
Titularitat: Casa Comunitat Escolàpia San Juan Bautista.  
Domicili: pl. Escoles Pies, núm. 27.  
Localitat: Castelló de la Plana (12975).  
Província: Castelló.  
Modificació que s'autoritza: ampliació de l'especialitat instrumental d'Arpa en ensenyaments elementals i professionals.  
El centre impartirà, a més, els ensenyaments que ja té autoritzats en resolucions anteriors, sense variació en els llocs escolars.  
  
Segon  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
  
Tercer  
La present resolució tindrà efectes des de la data en què es dicta, no obstant això, els seus efectes acadèmics s'entenen referits al curs escolar 2017-2018.  
  
De conformitat amb el que estableixen els articles 107, 116 i 117 de la Llei 25/2015, de 26 de novembre, de règim jurídic de les administracions públiques i del procediment administratiu comú i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE 167, 14.07.1998), contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de l'òrgan que ha dictat l'acte, en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
Per als interessats que no siguen objecte de notificació, els terminis començaran a comptar l'endemà de publicar-se en el Diari Oficial de la Generalitat Valenciana.  
  
València, 28 de desembre de 2017.- El conseller d'Educació, Investigació, Cultura i Esport, p. d. (R 26.10.2016), el secretari autonòmic d'Educació i Investigació: Miguel Soler Gracia.